मतलब साफ़ है कि अखिलेश और माया के बीच इस बात को लेकर सहमति बन चुकी है कि मायावती तीसरे मोर्चे की तरफ से प्रधानमंत्री पद की उम्मीदवार होंगी और अखिलेश उत्तर प्रदेश में ही रहकर आने वाले वक़्त में गठबंधन की तरफ से मुख्यमंत्री पद के उम्मीदवार होंगे. इस बात को बीजेपी भी समझ चुकी है और वो इस गठबंधन की काट ढूँढ रही है. लेकिन इतना तय है कि इस गठबंधन ने जहां पिछले 4 सालों से मरे पड़े विपक्ष को संजीवनी प्रदान की है और बीजेपी को लगातार उप-चुनावों में हराकर विपक्ष के अंदर एक आस भी पैदा की है कि मोदी को किस तरह हराया जा सकता है. अब विपक्ष यही फार्मूला पूरे देश में अपनाने की तैयारी कर रहा है. अब उसमे वो कितना कामयाब हो पाता है ये तो आने वाला वक़्त ही बतायेगा लेकिन इतना तय है कि इस गठबंधन ने देश की राजनीति के स्वरूप को ही बदल दिया है जो निश्चित तौर पर बीजेपी के लिए चिंता का विषय है.